ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 3639/ 25 mai 2018

EXPUNERE DE MOTIVE

 Privind **„Punerea la dispoziția Asociației Microregiunea Valea Nirajului-Nyárádmente, a unor suprafeţe de teren forestier, cu suprafaţa de 54000 mp, teren situat în U.P.VIII Gălățeni, u.a. 87A, 88E și 15I după Amenajamentul silvic în vigoare, destinate realizării unor lucrări de îngrijire în terenuri forestiere, în ariile protejate Natura2000 ROSPA0028 și ROSCI0297, prin proiectul *„Creşterea gradului de conservare a biodiversităţii în Valea Nirajului și al Târnavei Mici prin măsuri de management adecvate şi refacerea ecosistemelor degradate”*, ce urmează a fi finanţat prin POIM Axa Prioritară 4 Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric, OS 4.1 Creşterea gradului de protecţie şi conservare a biodiversităţii prin măsuri de management adecvate şi refacerea ecosistemelor degradate.”**

În unele arborete, care sunt incluse în ariile naturale protejate Natura2000, ROSCI0297 și ROSPA0028, din cauza unor lucrări silvice aplicate necorespunzător şi a pășunatului s-a ajuns la degradarea pădurii: cărpinizarea gorunetelor și făgetelor, creșterea exemplarelor din lăstari față de cele din sămânță, înierbarea și bătătorirea solului, dominanța speciilor pioniere ca plop tremurător, mesteacăn. Aceste arborete nu mai corespond 100% habitatelor de interes comunitar și trebuie îmbunătățite prin substituirea lor.

Pentru ca speciile plantate să aibă o reuşită la prindere cât mai bună şi să nu fie copleşite de ierburi şi alte specii pioniere, trebuie executate lucrări de îngrijire şi acolo unde sunt necesare lucrări de completări.

Lucrările de comletări şi de îngrijirea seminţişurilor şi a culturilor forestiere vor fi finanţate din proiect pe o perioadă de 4 ani, după aceea lucrările de îngrijire vor fi continuate de proprietar din fonduri proprii până la închiderea stării de masiv. Completarea constă în căutarea golurilor pentru împădurit, Îngrijirea culturilor forestiere constau din revizuirea plantațiilor, mobilizarea manuală a solului în jurul puieților și descopleșirea puieților plantați de specii nelemnoase și lemnoase.

Executarea acestor lucrări propuse va derula conform normelor silvice în vigoare.

 În cazul implementării proiectului, Asociația Microregiunea Valea Nirajului-Nyaradmente va realiza lucrările silvice conform amenajamentului și normelor silvice în vigoare, prin subcontractarea unor firme specializate.

 Astfel, asociația, va suporta cheltuielile lucrărilor silvice pentru suprafețele mai sus menționate, aflate în proprietatea comunei, pe perioada contractului de finanțare. Suprafețele de teren forestier au fost alese în comun acord cu administratorii fondului forestier, pe baza amenajamentelor silvice în vigoare.

 Conform ghidului de finanțare al proiectului, suprafaţa de teren pusă la dispoziție, nu poate fi trecută în domeniul privat pe durata de existenţă a statutului de arie naturală protejată, pe perioada de implementare a proiectului şi într-o perioadă de 5 ani de la finalizarea acestuia. Terenul respectiv va deservi scopului, pe durata de existenţă a statutului de arie naturală protejată, dar nu mai puţin de 5 ani de la finalizarea proiectului, fără a i se putea schimba destinaţia sau categoria de folosinţă.

 Primar,

 Osvath Csaba